༄༅།།དཔལ་ཤུལ་མཁས་གྲུབ་ནི་བོད་མདོ་སྨད་རྔ་ཡུལ་དུ་སྐྱེས་ཤིང་།རྔ་ཡུལ་སྒོ་མང་དགོན་དང་བླ་བྲང་བཀྲ་ཤིས་འཁྱིལ་ནས་ནང་བསྟན་རིག་གནས་ལ་བག་ཆགས་ཅུང་ཟད་བཞག་པ་དང་།༡༩༩༥ལོར་རྒྱ་གར་དུ་ཕྱིན་ཏེ་འཕགས་ཡུལ་ཀརྟི་བྱིས་པ་གྲྭ་ཚང་དུ་སློབ་གཉེར་བྱས་པ་དང་།༡༩༩༨ལོར་ཁ་ན་ཊར་བསླེབས།༢༠༠༥་ནས་༢༠༠༧བར་ཊོ་རན་ཊོ་ཇོ་ཇི་བྷུ་རོན་སློབ་ཆེན་ནས་སྤྱི་ཚོགས་ཞབས་ཞུའི་ལས་རིགས་སྐོར་སྦྱངས་ཏེ་མཐར་ཕྱིན།དེ་ནས་བཟུང་གྲོང་ཆེར་ཊོ་རན་ཊོ་རུ་གཞོན་སྐྱེས་སློབ་སྟོན་པའི་ལས་ཀར་ཞུགས་ཤིང་ལོ་༡༦་ནས་༢༤་བར་གཞོན་སྐྱེས་སེམས་ངལ་ཅན་རྣམས་ལ་ཞབས་ཞུ་སྒྲུབ་མུས་སུ།༢༠༡༡ལོའི་སྤྱི་ཟླ༧པའི་ཚེས་༦་ཉིན་གཡག་རྒོད་བོད་ཀྱི་བྱིས་པའི་སློབ་གསོ་དར་རྒྱས་ཁང་གསར་དུ་བཙུགས།